Lav et referat af nedenstående tekst:

Tekst:
Kommer du sidst på eftermiddagen og aften forbi Nordjyllandsværket, skal du ikke blive forskrækket, hvis der er masser af blå blink og udrykninger. For der er nemlig tale om en større beredskabsøvelse i området omkring værket. Ud over politiet deltager blandt andet Hjemmeværnet, Beredskabsstyrelsen, Nordjyllands Beredskab og Region Nordjylland. Øvelsen foregår på og omkring Nordjyllandsværket, Nefovej 50, i Vodskov. - Man skal derfor som borger ikke blive nervøs, hvis man ser og hører adskillige udrykningskøretøjer i området i aften. Vi øver os blot for at holde færdighederne skarpe, siger vicepolitiinspektør fra Nordjyllands Politi Anders Uhrskov. Af hensyn til øvelsesdeltagernes læring så kan politiet ikke sige noget konkret om øvelsens indhold. Men der er er tale om, at man træner en situation af en noget større karakter, der kræver indsættelse af større styrker fra flere forskellige myndigheder. - Der skal jo være et element af overraskelse, så vores medarbejdere får det højeste udbytte af situationen, siger Anders Uhrskov, der håber på borgernes forståelse, hvis der i øvelsestidsrummet vil være lidt støj i området, ligesom trafikken i området kan blive lettere påvirket. Øvelsen slutter klokken 21.

Referat:
Nordjyllands Politi holder i dag klokken 17.30-21 sammen med øvrige myndigheder en større øvelse.